พลอย ศรนรินทร์ (เกิด 29 มกราคม พ.ศ. 2544) ชื่อเล่น พลอย เป็นนักแสดงหญิงชาวไทย เริ่มเป็นที่รู้จักจากบทบาท “ฝ้าย“ จากภาพยนตร์เรื่อง อาปัติ (2558)

ประวัติ 
พลอย ศรนรินทร์ เกิดวันที่ 29 มกราคม พ.ศ. 2544 ที่กรุงเทพมหานคร จบการศึกษาระดับมัธยมศึกษาที่โรงเรียนสาธิตมหาวิทยาลัยรามคำแหง ปัจจุบันศึกษาคณะมนุษยศาสตร์ เอกภาษาอังกฤษ มหาวิทยาลัยรามคำแหง พลอยเริ่มงานในวงการบันเทิงในขณะอายุ 6 ปีด้วยการแคสติ้งบทกำไลมาศผ่านจึงได้แสดงเรื่อง พระทิณวงศ์ เป็นเรื่องแรก ซึ่งเป็นละครจักรๆ วงศ์ๆของบริษัท สามเศียร จำกัด โดยออกอากาศวันเสาร์-อาทิตย์ เวลา 8.00-9.00 น. ทางช่อง 7 เอชดี

หลังจากละครพระทิณวงศ์ พลอยได้แสดงละครจักรๆ วงศ์ๆต่ออีก 1 เรื่อง คือเรื่อง สังข์ทอง ในขณะที่อายุ 7 ปี จากนั้นในวัย 10 ปี ได้รับบทสมทบในกับภาพยนตร์เรื่อง กระดึ๊บ ของค่ายGTH และได้มีงานแสดงเข้ามาอย่างต่อเนื่อง (ตามที่ระบุไว้ในส่วนของผลงานด้านล่าง พร้อมลิ้งวิดีโอสำหรับรับชมย้อนหลังในปีพ.ศ. 2558) พลอยเริ่มเป็นที่รู้จักมากขึ้นจากการได้รับบทแรงในภาพยนตร์เรื่อง อาปัติ โดยรับบทเป็นเด็กสาวที่มีความสัมพันธ์ลึกซึ้งกับเณรรูปหนึ่ง ซึ่งบทนี้ทำให้พลอยแจ้งเกิดอย่างเต็มตัวในวงการบันเทิง และได้กระแสตอบรับทั้งจากผู้ชม และนักวิจารณ์อย่างมากมาย นอกจากนี้ใคร ๆ ต่างลงความเห็นว่าใบหน้าของพลอยคล้ายกับนักแสดงรุ่นแม่อย่างจินตหรา สุขพัฒน์  จนใครหลายคนเรียกพลอยว่า "จินตหรา 2" 

พลอยได้รับรางวัลสุพรรณหงส์ สาขานักแสดงสมทบหญิงยอดเยี่ยม จากภาพยนตร์เรื่องสยามสแควร์ ในงานสุพรรณหงส์ ครั้งที่ 27 ประจำปี 2560 จัดขึ้นเมื่อค่ำวันอาทิตย์ที่ 11 มีนาคม พ.ศ. 2561 ณ ศูนยวัฒนธรรมแห่งประเทศไทย และรางวัลนักแสดงสมทบหญิงยอดเยี่ยมจากภาพยนตร์เรื่องสยามสแควร์ ในงาน Thai Film Director​ Award ครั้งที่ 8 จัดขึ้นในวันที่ 4 เมษายน พ.ศ. 2561 ที่ Town In Town Hotel Bangkok

ผลงาน

ละครโทรทัศน์

ภาพยนตร์

มิวสิควิดีโอ

พากย์เสียงภาษาไทย

เพลง 
 Hanazakari (เพลงประกอบละคร บุญผ่อง)

รางวัล 
รางวัลพระราชทานพระสุรัสวดี

รางวัลภาพยนตร์แห่งชาติ สุพรรณหงส์ 

รางวัลชมรมวิจารณ์บันเทิง

รางวัลรางวัลคมชัดลึก อวอร์ด 

รางวัลสตาร์พิกส์ไทยฟิล์มอะวอดส์

อ้างอิง

แหล่งข้อมูลอื่น 
 
 
 

บุคคลจากกรุงเทพมหานคร
พุทธศาสนิกชนชาวไทย
นักแสดงหญิงชาวไทย
นักแสดงเด็กหญิงชาวไทย
นักแสดงวัยรุ่นชาวไทย
นักแสดงภาพยนตร์หญิงชาวไทย
นักแสดงละครโทรทัศน์หญิงชาวไทย
นักแสดงหญิงจากกรุงเทพมหานคร
นางแบบไทย
นางแบบเด็กชาวไทย
บุคคลจากโรงเรียนสาธิตมหาวิทยาลัยรามคำแหง
บุคคลจากคณะมนุษยศาสตร์ มหาวิทยาลัยรามคำแหง